ไอแพด (รุ่นที่ 1)

| --- | --- |

ผู้พัฒนา: แอปเปิล
ผู้ผลิต: ฟ็อกซ์คอนน์
ตระกูล: ไอแพด
ชนิด: แท็บเล็ตคอมพิวเตอร์
วางจำหน่าย:  3 เมษายน ค.ศ. 2010 (2010-04-03) สหรัฐอเมริกา  28 พฤษภาคม ค.ศ. 2010 (2010-05-28) ประเทศสเปน ประเทศอิตาลี ประเทศสวิตเซอร์แลนด์ สหราชอาณาจักร ประเทศเยอรมนี ประเทศออสเตรเลีย ประเทศญี่ปุ่น ประเทศแคนาดา ประเทศฝรั่งเศส  23 กรกฎาคม ค.ศ. 2010 (2010-07-23) ประเทศออสเตรีย ประเทศเบลเยียม เขตบริหารพิเศษฮ่องกง เกาะไอร์แลนด์ ประเทศลักเซมเบิร์ก ประเทศเม็กซิโก ประเทศเนเธอร์แลนด์ ประเทศนิวซีแลนด์ ประเทศสิงคโปร์  17 กันยายน ค.ศ. 2010 (2010-09-17) ประเทศจีน 
ยกเลิก: 2 มีนาคม ค.ศ. 2011 (2011-03-02)
ระบบปฏิบัติการ: เดิม: ไอโอเอส 3.2  ปัจจุบัน: ไอโอเอส 5.1.1 ออกจำหน่าย 7 พฤษภาคม ค.ศ. 2012 (2012-05-07)
พลังงาน: แบตเตอรีลิเทียมไอออนโพลิเมอร์ แบบชาร์จซ้ำได้3.75 V 24.8 W·h (6,613 mA·h, อายุการใช้งาน 10 ชั่วโมง
ชิพ: แอปเปิล เอ4
หน่วยประมวลผล: 1 GHz ARM Cortex-A8
ความจุ: หน่วยความจำแฟลช 16, 32 หรือ 64 GB
หน่วยความจำ: 256 MB DDR RAM
การแสดงผล: 1024 × 768 px 132 PPI 4:3 อัตราส่วนลักษณะ 9.7 in (250 mm) diagonal ความละเอียดการแสดงผลกราฟิก, LED-backlit IPS LCD
กราฟฟิก: PowerVR SGX535
ระบบเสียง: บลูทูธ, ลำโพง, ไมโครโฟน, ตัวเสียบหูฟัง
การรับเข้า: จอสัมผัสมัลติทัช, เครื่องรับรู้ความใกล้ชิด และเครื่องรับรู้แบบ ambient light,  มาตรความเร่ง 3 แกน, digital เข็มทิศ
การเชื่อมต่อ:  วายฟาย 802.11 a/b/g/n Bluetooth 2.1 + EDR รุ่นจีเอสเอ็ม ยังประกอบด้วย UMTS / HSDPA  850, 1,900, 2,100 MHz จีเอสเอ็ม / EDGE 850, 900, 1,800, 1,900 เมกะเฮิรตซ์ 
บริการออนไลน์: ร้านไอทูนส์, แอปสโตร์, ไอคลาวด์, ไอบุ๊กส์
มิติ: 9.56 in (243 mm) (h) 7.47 in (190 mm) (w) 0.50 in (13 mm) (d)
น้ำหนัก: Wi-Fi: 1.5 lb (680 g) Wi-Fi + 3G: 1.6 lb (730 g)
รุ่นก่อนหน้า: นิวตัน
รุ่นต่อไป: ไอแพด 2
บทความที่เกี่ยวข้อง: ไอโฟน, ไอพอดทัช (ข้อเปรียบเทียบ)
เว็บไซต์: www.apple.com/ipad/
ไอแพดรุ่นที่หนึ่ง (อังกฤษ: first-generation iPad /ˈaɪpæd/ eye-pad) เป็นแท็บเล็ตคอมพิวเตอร์ที่ออกแบบและวางจำหน่ายโดยบริษัทแอปเปิล เป็นรุ่นแรกในสายการผลิตไอแพด ตัวไอแพดรุ่นที่หนึ่งมีส่วนประกอบสำคัญคือชิปประมวลผลแอปเปิล เอ4 หน้าจอระบบสัมผัสขนาด 9.7” และความสามารถในการเชื่อมต่อกับสัญญาณโทรศัพท์ในบางรุ่น ตัวอุปกรณ์ใช้ระบบปฏิบัติการไอโอเอสซึ่งสามารถเล่นเพลง รับ-ส่งอีเมลและเข้าชมเว็บไซต์ต่างๆ ได้ นอกจากนี้ยังมีความสามารถอื่น ๆ เช่น เล่นวิดีโอเกม และเข้าถึงแหล่งข้อมูลอื่น ๆ การใช้ซอฟต์แวร์ระบุนำทางจีพีเอส และการใช้บริการเครือข่ายสังคม ผ่านการดาวน์โหลดโปรแกรมประยุกต์
ไอแพดเปิดตัวในวันที่ 27 มกราคม ค.ศ. 2010 ในงานแถลงข่าว โดยไอแพดรุ่นวายฟายวางจำหน่ายในสหรัฐอเมริกาเมื่อวันที่ 3 เมษายน ค.ศ. 2010  ก่อนที่จะมีการวางจำหน่ายรุ่นวายฟาย+เซลลูลาร์ (สามารถเชื่อมต่อกับเครือข่ายมือถือได้) เมื่อวันที่ 30 เมษายน ไอแพดวางจำหน่ายในออสเตรเลีย แคนาดา ฝรั่งเศส ญี่ปุ่น อิตาลี เยอรมัน สเปน สวิสเซอร์แลนด์ และสหราชอาณาจักร เมื่อวันที่ 28 พฤษภาคม ปีเดียวกัน
ตัวอุปกรณ์ได้รับการตอบรับไปในแง่บวกจากบรรดาบล็อกและสิ่งพิมพ์เกี่ยวกับเทคโนโลยี นักวิจารณ์ยกย่องตัวไอแพดในเรื่องพิสัยความสามารถที่กว้าง และจัดเป็นคู่แข่งกับคอมพิวเตอร์พกพาและเน็ตบุ๊ก แต่ไอแพดได้รับคำวิจารณ์ในบางประเด็น เช่น การจำกัดระบบปฏิบัติการ และไม่รองรับการใช้งานสื่อในรูปแบบอะโดบี แฟลช โดยในช่วง 80 วันแรกของการวางจำหน่ายนั้น ไอแพดถูกจำหน่ายไปทั้งสิ้น 3 ล้านเครื่อง และก่อนเปิดตัวไอแพด 2 ไอแพดรุ่นแรกจำหน่ายได้มากกว่า 15 ล้านเครื่อง
แอปเปิลเปิดตัวไอแพดรุ่นที่สอง ในวันที่ 2 มีนาคม ค.ศ. 2011 และประกาศยุติการผลิตไอแพดรุ่นแรก